Diere en hul maniere » Amrik Photographers Amrik Photographers
Posted in Fun, Other Events Die Oliefant was te oulik. Hy het naby Jannie gestaan en gras gevreet. Toe Jannie sy kamera uithaal om hom af te neem,
sit hy sy gras op sy kop en loop weg, so asof hy wil sê: “bogger jou, jy gaan my nie afneem nie, ek wil in vrede eet!”
Die ander Olifant se ogie het weer geheuk, ek het nie geweet hulle sal sommer die slurp so in die oog druk nie, tensy hy ook ‘n aksie teen fotos het!
Posted in Fun, Other Events
« Kaya Fm family radio station consert @ the JHB Zoo
© 2013 Amrik Photographers | ProPhoto WordPress Blog by NetRivet WordPress Development Huawei-werker in Pole vas oor spioenasie | Netwerk24
Huawei-werker in Pole vas oor spioenasie
Deur Reuters 12 Januarie 2019 11:08
Pole het Vrydag ’n Chinese werknemer van Huawei en ’n Poolse burger wat by kubersake betrokke is, in hegtenis geneem oor bewerings van spioenasie, berig Poolse media.
Intelligensiedienste in verskeie Westerse lande is uiters bekommerd dat Huawei se toerusting gebruik kan word om op die lande waar dit gebruik word, te spioeneer. Foto: Getty Images
Die Poolse openbare TV-kanaal TVP sê die intelligensiediens het die kantore van Huawei, asook dié van die telekommunikasiemaatskappy Orange Polska, waar die Poolse burger gewerk het, deursoek.
China se ministerie van buitelandse sake sê hy is “baie bekommerd” oor die berigte en het die Poolse regering gevra om die saak regverdig te hanteer.
Huawei sê hy is bewus van die situasie en ondersoek dit.
“Huawei voldoen aan alle toepaslike wette en regulasies in die lande waar hy sake doen, en ons vereis dat elke werknemer moet voldoen aan die wette en regulasies in die lande waar hulle werk,” sê die maatskappy.
Intelligensiedienste in verskeie Westerse lande is uiters bekommerd dat Huawei se toerusting gebruik kan word om op die lande waar dit gebruik word, te spioeneer.
Amerikaanse intelligensiedienste wys daarop dat die Chinese regering absolute mag in dié land het en spioenasietoerusting in toestelle kan plaas. Dit kan veral Westerse staatsinstansies blootstel.
Maar tot dusver is daar nog geen onomstootlike bewyse bekend gemaak om die bewerings te ondersteun nie.
Meng Wanzhou, ’n topamptenaar van Huawei, is in Desember op versoek van Amerika in Kanada in hegtenis geneem as deel van ’n ondersoek na beweerde oortredings van Amerikaanse handelsanksies, wat verdere spanning met China veroorsaak het.
Een van die redes vir die ongemak oor Huawei en ZTE, ’n ander Chinese maatskappy wat kommunikasietoerusting vervaardig, is China se intelligensiewet. Die wet, wat in 2017 goedgekeur is, bepaal dat Chinese organisasies en burgers met dié land se intelligensiedienste moet saamwerk.
Dit lei tot vrese dat die Chinese regering maatskappye soos Huawei kan vra om “agterdeure” in hul toerusting in te sluit wat spioenasie of sabotasie moontlik sal maak.
Meer oor: Huawei | Slimfone | Spioenasie | Telekommunikasie
Huawei Mate 20 Pro stel nuwe standaard vir foto’s